Предложения за момичетата на колела 2017 - MTB-BG.com\nНе знаем за вас, но ние в МТБ-БГ обичаме да караме с представителките на нежния пол. Те просто успяват да направят карането различно (както е и в живота извън планинското колоездене, разбира се). Може понякога да ни очароват, да ни изнервят, да ни впечатлят или да ни учудят, но във всички случаи придават допълнителен цвят и емоция, както само те могат. Хубаво е, че момичетата по пътеките стават все повече, затова за техния празник (8 март) подготвихме специален букет от продукти, които нашите партньори предлагат специално за жените, обичащи колоезденето. Уважаеми господа, не отвръщайте поглед! Може да зарадвате и изненадате веломомичето си с някой от тези продукти за новия сезон. 🙂\nЛогично е да започнем първо с дамските велосипеди, нали? Независимо в града или в планината, велосипедът трябва да е удобен и макар че много жени карат без проблеми с напълно стандартни модели, много от производителите пък предлагат за дамите специални байкове, като разликите далеч не са само в цветовете и в по-ниската горна тръба. Обобщено, дамските варианти обикновено са с по-къса рамка, по-къса лапа, по-тясно кормило, в някои случаи/размери са и със специфични настройки на окачването и с по-леки компоненти, тъй като са предвидени за ползватели с по-ниско тегло. Седалката обикновено се подбира с оглед на женската анатомия. Ето няколко велосипеда, предназначени специално за нежната половина от човечеството:\nScott са един от производителите в световен мащаб, които първи разработиха и предложиха на пазара специфични планински велосипеди за жени. Това се случи преди доста години с модела Contessa, който по-късно се преобрази в цяла линия от маунтин байкове с различно предназначение и ниво на оборудване, която да отговори в максимална степен на нуждите на планинските колоездачки.\nContessa Scale 700 е част от тази линия – лек и пъргав ХС велосипед с висок клас окомплектовка и тегло 11.9 кг. С подобни характеристики байкът ще пасне както на жени, желаещи да спортуват активно с планински велосипед и да участват евентуално в ХС състезания, така и на всяка колоездачка, която иска да кара по леки/туристически терени в планината и да разчита на надежден и лек велосипед с добре работещи компоненти.\nРамката на велосипеда е от алуминиева сплав 6061, с геометрия, наречена Solution и съобразена с пропорциите на дамите, за да им осигури удобство и ефективност при карането. За този модел Scott са се спрели на 27.5-цолови колела, така че да запазят баланса между повратливост и лесно ускорение, от една страна, и добра инерция и по-леко преодоляване на препятствията, от друга.\nКомпонентите включват вилка FOX 32 Float Performance със 100 мм ход и дистанционно заключване, задвижване с 2х10 скорости Shimano Deore/SLX/XT, дискови спирачки Shimano M447, периферни компоненти Syncros и леки колела с гуми Schwalbe Rapid Rob.\nПоказаният тук модел е от 2016 г. Новата колекция се очаква до края на месец март, но ако не можете да я дочакате, възползвайте се от наличното намаление на цената.\n2770.00 лв. от Scott Bulgaria\n(в момента е с намалена цена – 2355.00 лв.)\nTrek също са сред пионерите в разработването на специални дамски модели за планинско колоездене. От няколко години те имат отдел, в който царуват жени инженери, дизайнери и колоездачки, и точно в него се създават продуктите, носещи абревиатурата WSD, която означава Women’s Specific Design. В каталога на компанията и в магазин Drop In има много и различни модели от тази серия – с предно или с двойно качване, с по-ниска или по-висока цена, за различните видове каране…\nМоделът Cali S е предназначен за крос-кънтри и е на границата между началния и средния клас, т.е. от по-достъпните в ценово отношение. Дори и с просто око се вижда, че рамката е проектирана за жени, но промени и специфики в тази насока има и в окачването (вилката Rock Shox 30 със 100 мм ход и е със специално подбрана твърдост на металната пружина), и в периферните компоненти. Байкът е доста универсален, защото, от една страна, е 29ка със състезателна геометрия, но наред с това има и отвори за монтиране на калник и/или багажник, така че лесно може да се превърне и във велосипед, ориентиран повече към града. Задвижването е с компоненти Shimano Acera/Altus, спирачките са Tektro, а повечето от останалите компоненти са Bontrager.\nОсвен велосипеда на снимката, който е модел 2017, в Drop In имат и байкове от 2016 г., които са с малко по-различна окомплектовка и по-ниска цена.\nDrag Grace TE 2017\nDrag отдавна са се погрижили да предложат на дамите достъпни велосипеди, съобразени със специфичните им нужди, и Grace TE дори не е единственият такъв в каталога им. За 2017 г. моделът е с 27.5-цолови колела, но водеща в него си остава рамката – тя отразява визията на Drag за подходяща геометрия и за удобство, като горната тръба е значително снижена и извита, за да осигури безопасност и компактни размери. Изработена е от хидроформовани алуминиеви тръби А6+ и се характеризира с добро съотношение между тегло и здравина, а в зависимост от ръста си колоездачките могат да избират между три размера.\nОкомплектовката е съобразена с по-ниската цена и любителското предназначение на велосипеда – вилка SR Suntour XCM-DS-HLO, ръчно наплетени колела, задвижване Shimano Tourney/Acera, дискови спирачки Promax, а сред акцентите в нея е и дамската седалка Cox Eve.\n799.90 лв. от Screambikes.eu и магазини Drag Zone\nCross 27,5″ Fusion Lady\nCross също имат специален дамски модел за планинско колоездене – Fusion Lady, който за 2017 г. е в нова разцветка и с променена, но все така изгодна окомплектовка, включваща вилка SR Suntoru XCM (100 мм ход), задвижване Shimano Acera с 27 скорости и 27.5-цолови колела с капли Crosser X-11, главини Shimano и гуми Scwalbe Rapid Rob. Както може би вече сте предположили, рамката е с по-къса и по-ниско разположена горна тръба, а по отношение на размерите изборът е между S (40 см), М (44 см) и L (48 см).\n899.00 лв. от Cross или онлайн във velosiped.bg\nOryx Six 26 8spd Disc\nOryx засега нямат специализирани дамски модели, но това не значи, че стандартните им велосипеди не са подходящи и за жени. Каквото и да си харесате в каталога им, ще останете доволни за конкретната цена и предназначение. И все пак, за настоящата статия този български производител иска да насочи вниманието на дамската аудитория към най-достъпния си модел, който е с 26-цолови колела.\nДа, точно така! Модата в момента е за 27.5 и 29, но не всички имат нужда от предимствата на по-големите колела. Някои имат нужда от по-малки. Тук дори не говорим за разделяне по пол, а по-скоро по предпочитания, начин на каране и приоритети. В много случаи момичета с по-малък ръст може да се чувстват неудобно с по-големите размери колела, и ако такъв е случаят, Oryx Six е един от малкото 26-цолови велосипеди на пазара, който все още предлага достатъчно добра окомплектовка за каране по пресечен терен – вилка Rock Shox XC28, скорости Sram 3.0/X4, спирачки Avid DB1 и периферни компоненти Kore. Вярно, говорим за начален клас оборудване, но както казахме, цената също е ориентирана по джоба на всеки любител.\n829.00 лв. от Oryx Cycles\nCreme Molly Chick\nА ето и нещо за момичетата, които все още не са се престрашили да карат в гората или просто предпочитат да имат и велосипед за града, с който да се придвижват леко и приятно. Марката Creme e специализирана в производството на стилни градски велосипеди и отскоро е представена на българския пазар, така че дори извън настоящия контекст е добре да разгледате продуктите им.\nMolly Chick е с характерните форми на дамски градски велосипед, но освен че е красив, той е и по-компактен от стандартните ситибайкове, за да бъде по-удобен на жените за каране. Рамката е стоманена, а трите предавки са в задната главина. Всички компоненти са проектирани и подбрани с внимание, отговарят на цялостна визия и се грижат за комфорта и безопасността на колоездачката – фарове отпред и отзад, звънец, калници и предпазител около веригата. Да не забравяме и кошницата на кормилото, която също е в тон с общия вид на велосипеда.\nГотови ли сте за следващата разходка в парка, по време на която всички да се обръщат след вас?\n990.00 лв. от Screambikes.eu и магазини Drag Zone\nЗа разлика от някои мъже, жените подхождат към сигурността сериозно и отговорно и не подценяват защитната екипировка. Затова продължаваме статията с каски, които заради разцветките си може би ще допаднат на дамската аудитория. Не ни разбирайте погрешно – не робуваме на стереотипа, че всички жени обичат и носят розово! И все пак има определени цветове и комбинации от тях, които сякаш пасват много по-добре на дамите, отколкото на господата. В крайна сметка велосипедната каска понякога се възприема и като моден аксесоар… Иначе дамски каски (т.е. такива, които да се различават функционално) като че ли не сме виждали, но при жените е може би още по-важно да пробват такива продукти на живо, за да са сигурни, че купуват точния размер, с точната форма и с предпочитания дизайн.\nИ все пак има каски, които производителите обозначават като женски. Такъв е моделът Coast на Bell, част от серията дамски продукти Joy Ride. Спецификите са по отношение на дизайна (логото на Bell e с по-различен шрифт, цветовете са подбрани с оглед на целевата аудитория, но без да крещят „само за момичета!“) и размера – Coast се предлага в един единствен, универсален размер (50-57 см), но той е базиран върху статистически най-срещаните пропорции при жените. Иначе като конструкция и детайли Coast не се отличава от останалите модели на марката в този ценови клас – EPS пяна с интегрирана поликарбонатна черупка; система за регулиране Ergo Fit™, която позволява стягане на каската само с една ръка; сваляща се козирка; 22 вентилационни отвора. Теглото на Coast е около 270 грама.\n69.00 лв. от Screambikes.eu и магазини Drag Zone\nДамски е и този модел на Bontrager, макар че отново става дума най-вече за дизайна, а не толкова за функционалността, която е универсална. Конструкцията на Quantum е наречена In-mold композитен скелет и е комбинирана със система за реглаж Micro-Manager – размерът е универсален, а настройката се извършва с една ръка. Подложките са меки, удобни и влагоабсорбиращи, с възможност за пране. Каишките са разделени по такъв начин, че да не се заплитат и да са удобни за употреба. Освен отворите за проветрение, от вътрешната страна на каската има и специално оформени канали, които подобряват вентилацията. Козирката е регулируема и може да се сваля. Може би най-важното обаче е политиката за подмяна на каската, в случай че бъде счупена при падане в рамките на една година от закупуването. Дано не се налага, но е полезно човек да има подобна „застраховка“.\n129.00 лв. от dropin-shop.com\n(в момента е с намалена цена – 103.00 лв.)\nМарката SH+ е италианска и предлага продукти от висок клас, какъвто е и моделът Shot R1. С тегло 230 грама и 28 отвора за проветрение, Shot R1 е лека и дишаща каска, която се предлага в универсален размер (55-60 см), който би трябвало да пасне на повечето глави. Фината настройка се извършва с помощта на системата Speed Turn IV, а защитата е осигурена от EPS пяна с облицовка, изработена по технологията Fusion In-Mold Microshell. Меките подложки осигуряват комфортен контакт с кожата, попиват влагата и съхнат бързо, могат и да се свалят, за да бъдат изпрани. В допълнение към тях има и мрежа против насекоми, а включената в комплекта козирка дава избор за по-планински или по-аеродинамичен вид на каската. За повишаване на безопасността на пътя от задната страна са добавени и светлоотразителни стикери. Ако все пак цветът на снимката не е вашият, Shot R1 се предлага и в други окраски – не знаем дали всички са налични в България, но лесно можете да проверите.\n321.00 лв. от магазини Maxbike\nЗа момичетата, които са пристрастени към адреналина, карането в байкпаркове и спусканията с велосипед, е необходима каска с подбрадник. Моделът на Kenny е с широко предназначение (DH, FR, ендуро и ВМХ) и освен с показаната тук разцветка, може да се хареса на дамите с още няколко неща. Едното от тях е ниското тегло – каската тежи около 880 грама и разполага с 16 отвора за проветрение, което е доста важно в топлите дни. Може би още по-важно е, че Kenny Downhill се предлага в няколко размера – от XXS до XL. Козирката и ремъкът за стягане под брадичката са регулируеми, а цената е съвсем достъпна.\n169.00 лв. от магазин Industrial\nИ докато сме на тема спускане, ендуро и ВМХ, важно допълнение към каската е и хубавата маска. Характерно за продуктите от серията МХ на 100% е това, че плаките им са взаимозаменяеми, така че дори при различни рамки получавате едно и също високо ниво на защита за очите. Независимо дали ще изберете най-достъпния модел Strata (69/90 лв.) или малко по-скъпия Accuri (99/120 лв.), има наличие от множество разцветки, които могат да паснат чудесно да екипировката ви. Но нека все пак не се отплесваме само по външния вид, за да не забравим съществените характеристики на продуктите. Плаките са от материала Lexan, устойчиви са на надраскване и са третирани срещу запотяване. Към тях може да добавите и т.нар. tear-off, т.е. допълнителен външен лист, който може да бъде откъснат в движение – това е при каране в състезания, когато се случи трасето да е кално.\nИ двата модела рамки – Strata и Accuri – са направени от здрав и гъвкав уретан, с матово и или гланцово покритие, а формата им е съобразена с удобното прилягане към лицето, осигуряването на максимално зрително поле и съвместимост с повечето каски на пазара. Плаките са прозрачни (по-евтиния вариант) или огледални (малко по-скъпи), като при Accuri в комплектите с огледална плака получавате и прозрачна. Иначе и в двата случая маските идват с микрофибърна торбичка за почистване и съхранение.\nОсновните разлики между двата модела са, че при Accuri лентата със силиконови апликации, която контактува с каската, е по-широка (45 мм спрямо 40 мм при Strata), а пяната по вътрешния контур на рамката е трислойна за по-добър контрол на влажността (при Strata е двуслойна).\n69.00 – 120.00 лв. от магазин Industrial\nУдобството преди всичко! Ако при каските и маските то зависи най-вече от формата и размера, т.е. няма специфики, предопределени от пола, то при други части от екипировката има множество детайли, които трябва да са проектирани специално за дамите и да са съобразени с особеностите и пропорциите на женското тяло, физика и т.н. Продължаваме с няколко такива продукта, които илюстрират добре вниманието към детайлите, което всяка жена заслужава.\nДамска колоездачна блуза Bizioni WD22\nФланелка за колоездене с къс ръкав и удължен цип отпред, за каквато се надяваме температурите да станат подходящи съвсем скоро. Материята, от която е изработена, е функционален, вентилиран микрофибър + ликра (95% полиестер, 5% еластан). Шевовете са плоски и еластични, гарантиращи комфорт и защитени от протриване. На видими места са принтирани светлоотразителни елементи за повишаване на безопасността. Долният край на блузата е с ластичен силиконов кант, а отзад има удобен джоб с цип. Двата цвята, в които се предлага, виждате на снимката, а възможните размери са четири – от XS до L.\n50.90 лв. от dimibike.com\nРаница CamelBak Aventura 18\nКакто показва и името на тази раница, тя може да е верен спътник на всяка планинска колоездачка във всяко приключение. Оптимизирана е за еднодневни преходи, вместимостта е 16 литра, включително и с възможност за 3-литров резервоар за вода, който се пълни и почиства лесно. Цялостно Aventura 18 е проектирана за физиката на жените, което включва по-малка височина (с оглед на по-късия торс) и S-образни презрамки с изнесени извън областта на гръдния кош катарами за регулиране.\nВентилираният гръб NV™ включва няколко перфорирани панела, които държат раницата на разстояния от гърба, като в същото време разпределят равномерно тежестта и осигуряват удобно и стабилно закрепване.\nНяколко различни отделения се грижат за добрата подредба на багажа – джоб за резервоара, главен товарен отсек, припокриващ джоб, преден джоб с органайзер и два странични джоба от мрежеста еластична материя. За ценни и лесно раними предмети като смартфон, очила и др. също е предвиден специален, леснодостъпен джоб.\nАко не ползвате целия обем на раницата, лесно можете да я компресирате с четирите странични ремъка. Те могат да се ползват и за закрепване на защитна екипировка (наколенки/налакътници), а за каската е предвиден предният панел.\n159.00 лв. от магазини Maxbike\nBontrager Solstice SS Jersey Women`s S16\nДамска колоездачна фланелка с полуотпусната кройка – проектирана е така, че хем да стои близо, но не плътно, до тялото, хем да осигурява свобода на движенията във всички посоки. Дишащата материя, от която е изработена, е лека и приятна на допир, а ципът YKK отпред позволява да подобрите охлаждането дори в най-горещите дни. Удължената задна част покрива добре кръста, дори когато стойката е приведена напред, а трите отворени джоба са идеални за състезания/тренировки, когато предпочитате да не носите раница. Ако карате по автомобилни пътища, светлоотразителните елементи подобряват видимостта и сигурността ви.\n79.00 лв. от dropin-shop.com\nДамска раница Vaude Roomy 17+3\nПроектирана от жени за жени, или поне така твърди производителят! Едно е сигурно – за създаването на този модел Vaude са ползвали отзиви и съвети от професионални колоездачки с много опит и километри зад гърба си.\nRoomy 17+3 е предназначена за еднодневни карания, но е достатъчно голяма, за да събере цялото съдържание на една дамска чанта, че и нещо отгоре. Шегата настрана – като се има предвид, че екипировката на момичетата като цяло е по-компактна, тази раница на Vaude вероятно ще е подходяща дори и за 2-3 дневни походи, в зависимост от конкретната логистика.\nСистемата на окачване Aeroflex използва на ултра-лека стоманена гъвкава рамка и материали с изключително ниско тегло, за да постигне отлично разпределяне на тежестта, стабилност и добро проветрение на гърба.\nПрезрамките са меки и комфортни, а широкият колан за кръста стабилизира отлично раницата при каране по силно пресечен терен и също играе важна роля в равномерното разпределяне на тежестта. На него има и удобен малък джоб.\nОсвен основния товарен отсек, където има и място за хидратираща система (резервоар), в Roomy 17+3 ще намерите още: подплатен външен джоб с цип; преден външен джоб с цип; малък джоб с цип, който може да се сваля; два странични мрежести джоба.\nДъждобранът се съхранява в долната част на раницата, има и система за носене на каската, а при каране по тъмно можете да прикрепите червена светлина към предвидената за целта халка в предната долна част. В тази насока са и светлоотразителните елементи.\nРазмерите на раницата са 43 x 24 x 21 см, теглото е 810 грама, а цветовете, в които можете да я закупите, са цели четири.\n149.00 лв. от Screambikes.eu и магазини Drag Zone\nSCOTT Defined Light Women’s Pullover\nИ тъй като лятото все още е далеч, може би ще искате за преходните сезони да си осигурите универсална, многофункционална спортна блуза, каквато е моделът Defined Light на Scott. Изработена от разтеглива, дишаща и олекотена материя, тази дреха може да се ползва както като термобельо, така и като втори слой над него. Вътрешната страна е изключително мека и приятна на допир, като особено внимание е обърнато на яката, която контактува с шията. Отпред има цип, който позволява по-добро проветрение при интензивно натоварване, както и по-лесно обличане и събличане. В момента продуктът дори е с намалена цена, а освен него можете да разгледате и другите блузи от тази серия – в различни цветове и с различна дебелина.\n83.00 лв. от Scott Bulgaria\n(в момента е с намалена цена – 66.00 лв.)\nДамски ръкавици Giro Tessa\nGiro Tessa™ са дамски ръкавици за колоездене с подложка от гел, съчетаващи комфорта на технологията Super Fit™ с качествени материали на приемлива цена. Горната част е от бързосъхнеща, разтеглива и дишаща мрежа, а към палеца е интегрирано меко парче микрофибър за попиване и забърсване.\nДланта е от висококачествена, фина и здрава изкуствена кожа Clarino™, като на ключови места са добавени вложки от гел за допълнително омекотяване и комфорт. Използвани са няколко панела, зашити един към друг, за да се постигне оптимално и плътно прилягане към ръката, но без стягане и опъване.\nРъкавиците се слагат и свалят бързо и лесно, благодарение на велкро-лепенките и удобно оформените маншети от долната страна.\nНалице е и голям избор от цветове, така че никоя жена да не остане разочарована.\n34.90 лв. от Screambikes.eu и магазини Drag Zone\nCraft Womens AB Knickers\nВ преходните сезони много популярни са и клиновете с 3/4 дължина, т.е. покриващи коленете, но без да стигат до глезените. Craft е една от най-обичаните марки за спортна екипировка, а моделът Womens AB Knickers е предназначен специално за жени, обичащи колоезденето (AB в името идва от Active Bike). Коланът за кръста е еластичен в задната част и с допълнителна мека подплата отпред, за да осигурява максимално приятен контакт с коремната област. Анатомична омекотяваща подложка и специфичната кройка гарантират удобството, а дишащият, еластичен плат спира вятъра и задържа топлината на тялото, запазвайки свободата на движенията. Долните краища са със силиконови кантове за по-приятен и плътен контакт с кожата.\n99.00 лв. от магазини Maxbike\nТази компактна и много лека раница на Evoc не е специализиран модел за жени, но е подходяща за всеки активен спортист, който предпочита да носи малко, но съществени неща на гърба си. По ирония на съдбата, въпреки че за градските дамски чанти и тяхното съдържание се носят легенди, в планината момичетата обикновено са по-пестеливи в обема и количеството на багажа – вероятно с добрата си интуиция усещат, че всяка излишна вещ в някакъв момент ще тежи на техния, а не на чужд гръб.\nВ този смисъл е твърде вероятно 6-литровата раница на Evoc със своите компактни размери (20 x 46 x 7 см) и ниско тегло (500 грама) да бъде фаворит за много дами. Дори и ако добавите резервоар за вода с вместимост 3 литра (раницата може да побере такъв, макар че ние препоръчваме по-скоро 2-литров мех), ще остане място за най-важното – тънко и леко яке, мултиинструмент, щанги, лепенки и помпа, телефон, ключове и още някоя дреболия. Освен основното отделение, на дъното и в горната предна част са обособени още два джоба с ципове – точно за такива дребни вещи. Има и един мрежест вътре.\nСветлоотразителни елементи, халка за задна светлина, кръстен и гръден ремъци – нищо не липсва в тази малка раница. В катарамата на гърдите дори е интегрирана свирка – можете да я използвате, за да отговаряте на нахални подсвирквания от страна на мъжката популация.\n139.00 лв. от магазин All Mountain\n(в момента е с намалена цена – 111.00 лв.)\nДруга изкушаваща раница на Evoc, при това с доста голям обем, е моделът Glade. Той вече е специално проектиран за жени – с тяхната анатомия са съобразени и гърбът, който използва проветривата система Airflow Contact, и презрамките. Външно и вътрешно раницата прилича на много други модели на марката, което значи, че можете да разчитате на всички екстри – система за носене на каска (вкл. с подбрадник) и защитна екипировка; множество отделения и специализирани джобове за добро организиране на багажа (вкл. джоб за 3-литров резервоар за вода); дъждобран; халка за задна светлина + светлоотразителни елементи. Макар да е създадена с мисъл за планината, Glade може да се ползва удобно и като градска раница – с размери 28 x 52 x 17 см повечето лаптопи биха се събрали без проблем в нея, а спортният ѝ вид би подчертал активния начин на живот на притежателката ѝ.\n260.00 лв. от магазин All Mountain\n(в момента е с намалена цена – 208.00 лв.)\nBontrager Rhythm Women`s Short S16\nДамски шорти за колоездене със свободна кройка, която осигурява лекота на движенията и ви гарантира, че ще сте стилни и в гората, и в града. Дължината е до коляното (30 см вътрешна). Ушити са от лека, но издръжлива материя (найлон), а отвътре е прикрепена мрежеста подплата с омекотяваща подложка inForm Solstice, която може да се сваля. Панталоните са регулируеми при талията, имат и халки за колан, а закопчаването отпред е с цип и две копчета. За ценни дреболии имате на разположение два предни джоба и един заден с цип, разположени на нивото под колана.\n197.00 лв. от dropin-shop.com\nЯке Mac in a Sac Origin\nЛекото ветро- и водоустойчиво яке е задължителна част от екипировката. Mac in a Sac е подходящо и за двата пола и ще ви запази сухи в дъждовно време, но едни от най-големите му предимства са теглото (270 грама) и компактните размери – якето се побира в малко калъфче, което част от комплекта. Допълнителен плюс е наличието на регулируема качулка, която се прибира в яката. Техническите характеристики на якето включват 7000 мм воден стълб, подлепени шевове за пълна непромокаемост, паропропускливост (дишане) 7000 g/см2 за 24 часа, вентилационни отвори на гърба и под мишниците и ластичен маншет. Цената за всичко изброено е повече от добра!\n65.00 лв. от магазин Горгона\nВело ръкавици BIZIONI GS33\nКъси велоръкавици със специално покритие на дланта за по-добро сцепление с кормилото. Имат вградени вложки с гел, които разпределят по-добре натиска и увеличават комфорта по време на каране. Горната част на палеца е от мек хавлиен материал за попиване и почистване, докато при другите пръсти е от проветрив мрежест плат. Добавени са дори и светлоотразителни елементи, а закопчаването е с велкро-лепенки. Предлагат се в четири размера.\n25.95 лв. от dimibike.com\nОбувки Bontrager SSR Multisport WSD\nУниверсални дамски спортни обувки, които могат да се ползват както в ежедневието, така и в свободното време с велосипеда – в планината, по шосетата или в парка. Ако карате с автомати, SSR Multisport WSD са пригодени за монтиране на скоби с два болта, но ако не ви трябват, никой няма да разбере, че обувките са колоездачни.\nИзползваният при тях калъп се казва inForm Performance и чрез него се създават обувки, които са удобни и оставят малко повече свобода на крака. Вътрешната част на подметката е по-корава, благодарение на специална найлонова вложка, а отвън е използвана универсална каучукова смес. Закопчаването комбинира класически връзки с велкро-ремък, който ги фиксира и може да се използва за допълнително стягане на обувката.\n168.00 лв. от dropin-shop.com\nВерига за заключване AXA Clinch+\nАко държите да съобщите на света, че даден велосипед е дамски и не бива да бъде пипан по никакъв повод, можете да си набавите тази сигнално розова заключваща система от AXA. Тя може и да изглежда нежна, но в действителност е корава и трудна за срязване, тъй като е изработена от закалена стомана. Същевременно полиестерното покритие предпазва рамката и частите на велосипеда, защото е всеизвестно, че повечето жени държат да съхранят външния вид на байка си непокътнат. Дължината на веригата е 85 см, което я прави подходяща за връзване около стълбове, огради и др.\n43.30 лв. от velosiped.bg\nТози продукт не е предназначен само за жени, а е напълно универсален, но DimiBike решиха, че може би дамската част от аудиторията ни ще има по-голям интерес към него. Вероятно презумпцията е, че момичетата са по-взискателни към нещата, които консумират, за разлика от мъжете, които минават за всеядни и всепиещи…\nКакто и да е, бидонът Arctica е съществен аксесоар при каране на велосипед в топло или студено време, защото освен стандартната вместимост (750 мл), той предлага и многослойна изолираща система с метално фолио и полиетиленова пяна. Благодарение на това, той запазва оптимална температура на течността в него за около 2 часа и половина.\nМатериалът, от който е изработен, е полипропилен без собствена миризма и без да задържа такава от течностите, с които го пълните, а релефната капачка на винт е удобна за ползване дори и с ръкавици.\nArctica се предлага в няколко цвята, за да се върже по най-добрия начин с велосипеда и екипировката ви.\n16.80 лв. от dimibike.com\nКошница за градски велосипеди SW-BK 18\nС какво друго да завършим подобна статия, ако не с пазарска кошница за градски велосипеди? Закрепва се чрез скоба за кормилната тръба и е ръчно изплетена от материал, имитиращ ратан. Достатъчно голяма е, за да побере всички продукти, необходими за едно развихряне в кухнята, но можете също така да превозвате в нея дрехи за преобличане, дамска чанта, торби с покупки от мола и дори празните бирени бутилки, които любимият ви за пореден път е забравил да върне в кварталната бакалия. Не позволявайте на никакъв непредвиден товар да развали приятната ви разходка с велосипед из града!\n45.90 лв. от velosiped.bg


Агнешки бут със сос от зеленчуци - Рецепти - Kardjali.bgvesti.NET\nАгнешко месо – бут 1 бр.\nКартофи – 350 гр.\nДомати – 250 гр.\nС марината от виното, нарязаните зеленчуци и подправките се залива нарязаното на порции бутче и престоява в нея 3-4 часа.\nСлед като се извади, се изцежда и месото се запържва на порции в маслото от всички страни до златисто - розов цвят.\nЗеленчуците от маринатата се отцеждат и се пържат в мазнина, прибавя се и брашното и виното.\nМесото се слага в тавичка, сипва се сосът и се вари до готовност. Месото се изважда и отцежда. Зеленчуците се пасират.\nРазпределеното месо в чинии, като оформяме порции. Залива се със соса.\nКартофите се сваряват цели, обелват се и се предлагат като гарнитура, поръсени с овкусители.


Коментари за: Легендарен икономист: Иде най-тежката криза от Втората световна война\nГ-н американския икономист правилно смята, само че има една (не)малка фактическа подробност: последните 5 години усилено се разработват и интегрират системи за проследяване на паричните потоци (сещайте се и за кешовите ограничения), както и различни реформи по данъчните законодателства точно с цел ако не да се закрият, то поне да се ограничат данъчните обежища, за да може хем данъците (преки и косвени) да се вдигнат, хем да няма къде да се скрият. това е и причината редица финансови институции отказващи да съдействат на системи като FATCA и CRS да бъдат тотално изолирани от финансовата система.\nsando1 до: pinoccio\nГосподин Пинокио, хора като khao и KPetkov e видно че са функционално неграмотни, тоест не могат да разберат и осмислят малко по-сложен текст. На такива хора е невъзможно да се обясни нещо, което логически не могат да разберат. Установил съм, че ако човек не разбере нещо от втори или трети път, то той няма да го разбере, ако ще и 20 пъти да му го обясняваш. Всяко обясняване след 3-ти я път е хабене на време и нерви. Спри се :).\nТой говори "за" или в единия случай, или "за"в другия, който предпочита - да се движи нагоре, да вдига доходите. Според мен ти си пчелар и пчелите са объркали кошерите за зимния сън. Напролет ще дадеш мед.\npinoccio до: pinoccio\nЗащо мислиш, че всичко се смята в проценти. Процентите са дименсията на пропорциите. Да си чул за инфлация от 2 лева през септември на годишна база от 3.50 за кило кремвирши? Не, нали? Освен, ако не си учил по геометрията на Лобачевски.\nти лично мое да го смяташ както си искаш, важно е логиката да пасне в главата ти и да си доволен :):) а че не е вярно и изопачаваш казаното от човека, на кой му дреме :):)


Лечебник - Биопрогноза - 05.10.2020\nБиопрогноза - 05.10.2020\nБИОПРОГНОЗА ЗА 05.10.2020\nДнес ще е слънчево. Максимални температури 14-35°, София - 31°C. Атмосферното налягане ще варира между 949 и 952 хектопаскала. С преноса на топли въздушни маси температурите ще се повишават. Температурите в някои градове днес: София -+14- +31°C, Пловдив +15- +31°C, Стара Загора - +18-+31°C, Варна- +22-+27°C, Бургас- +17-+28°C, Русе- +15- +32°C, Хасково -+16-+35°C, Черни връх - 7 - +17°C.\nДнес отново ще са актуални правилата за горещници.\nГлавната грижа за здравето ще е съобразяването с жегите и силното слънце. Температурите около и над 30 градуса обострят венозната недостатъчност, увеличава се озонът във въздуха има известен риск от прегряване, обезводняване, слънчасване, които особености са характерни за сезона и трябва да се държи сметка за тях.


Microsoft разкри новото си устройство Surface Duo на хардуерното събитие на компанията през октомври. Устройството с два екрана включва два 5.6-инчови дисплея (1350 x 1800), които се сгъват в 8.3-инчов цялостен екран. Въпреки че видяхме много от самия хардуер на продукта през октомври, Microsoft не позволи на никого да използва в реална среда Аndroid софтуера и приложенията, които захранват Surface Duo. Това се промени тази седмица, след като фирмата публикува своя нов Android емулатор за разработчици.\nВъв видеото можете да видите как приложенията и вградените настройки на Android ще се отварят само на един дисплей в режим на цял екран. Microsoft дава избор на потребителя за начина, по който да използва двата дисплея, и съветва разработчиците да започнат да тестват и оптимизират приложенията си, за да бъдат максимално съвместими с новата технология.\nВиж още: LG Xboom Go PK5 – безжична тонколона, която ще ви изненада с екстри (РЕВЮ)\nВсички разработчици могат да изтеглят новия Android емулатор от Microsoft и да започнат да подготвят своите приложения. Той е оптимизиран за Surface Duo, а друг подобен емулатор ще бъде на разположение за Windows 10X следващия месец. Очакваме също Microsoft да детайлизира повече от плановете си, базирани на двойните екрани, по време на конференцията за разработчици следващия месец или на Build през май.


Министърът на околната среда и водите Нено Димов и кметът на Благоевград Атанас Камбитов днес откриха новата регионална система за управление на отпадъците за регион Благоевград. Новото съоръжение е в землището на с. Бучино и ще обслужва Благоевград и съседните общини Симитли, Рила, Кочериново и Бобошево.\nПо проекта са отпуснати над 17 млн. лв. от Предприятието за управление на дейности по опазване на околната среда (ПУДООС) и допълнителни средства от Министерство на финансите, подчерта министър Димов. Той благодари за положените усилия по реализацията му. „Само преди няколко месеца проектът изглеждаше пред провал. Но кметовете от общините, които ще се възползват от придобивката, положиха изключително много усилия и трябва да се отчете тяхната гъвкавост и упоритост, за да може депото да съществува. Трябва да отбележим и помощта на експертите от ПУДООС. Това може би е доказателство, че когато администрациите решат, че работата трябва да бъде свършена, това се случва“, посочи министър Димов. Той отбеляза, че сложността на проекта идва оттам, че успоредно с изграждането на новата система се рекултивира и старото сметище и това е добър пример и за други кметове в бъдеще.\nНено Димов подчерта, че вече са изградени всички 53 регионални системи за управление на отпадъците в България, като само за Дупница проектът е още в процес на реализация. „Това ни даде възможност в края на 2018 г. да отчетем затваряне на 113 стари общински депа, за които България беше осъдена от съда на ЕС и да не плащаме санкции. Така усилията имат не само ясен икономически ефект, но осигуряват и по-здравословна околна среда“, каза още министър Димов.\n„Днес може би е решен един от най-сериозните проблеми на Благоевград и на съседните общини. Ако не бяхме реализирали депото, общините ни щяха да фалират. Санкциите са 3-4 пъти повече от това, което плащахме до момента на други депа“, отбеляза кметът Атанас Камбитов.\nМинистър Димов и кметът Камбитов направиха и първата копка на изграждането на допълнителна инфраструктура на депото - инсталация за предварително третиране на битови отпадъци и компостираща инсталация за разделно събрани биоразградими и/или зелени отпадъци. Общият размер на инвестицията по проекта е близо 12 млн. лв., от които финансирането по Оперативна програма „Околна среда“ 2014-2020 г. е близо 9 млн. лв. Целта е намаляване на количеството депонирани битови отпадъци чрез осигуряване на допълнителен капацитет за предварително третиране на смесено събрани битови отпадъци. От успешното изпълнение на дейностите по проекта ще се възползват 98 хил. жители.\n„При капацитет от 177 хил. тона на новата система за управление на отпадъците, ако 25 хил. тона минават през сепариращата и компостиращата инсталация, животът на това депо ще се увеличи двойно и тройно, а отпадъците ще се превръщат в компост, в гориво, което може да се използва отново. ЕС и ние наричаме това „кръгова икономика“ - когато отпадъците носят полза и добавена стойност, а не увреждане на околната среда“, каза министърът. Той посочи, че европейската политика си поставя за цел след 10-15 години не повече от 10% от отпадъците да се депонират. „Това е добра посока, а целите – амбициозни“, коментира министър Димов.\nРеализацията на проектите за изграждането на системи за управление на битовите отпадъци, част от които са регионалните депа, се регламентира от Директива 1999/31/ЕО относно депониране на отпадъците. В съответствие с изискванията ѝ е планирано изграждането на регионални системи, които да обхванат управлението на отпадъците в страната. Системите включват съоръжения за предварително третиране, инсталации за компостиране на биоразградими отпадъци и депа за неопасни отпадъци за обезвреждане на остатъчната фракция.\nОще в тази категория: « Министър Караниколов връчи грамота на 3 500-ия служител на американската компанията DXC Technology у нас ПЛЕНАРНА СЕСИЯ Брекзит: новият Европейски парламент потвърждава безрезервната си подкрепа за позицията на ЕС »


Димитър Илиев: Високата скорост е сигурна формула за смърт - www.varnanews.net\n18/05/2020 Георги Спасов\t0 коментара\nКъм всички млади и все още неопитни водачи той дава няколко съвета. „Трябва да следиш поведението на всички участници в движението. Ако забележиш дори малка нередност, ти трябва да я вземеш предвид, за да можеш да реагираш. Не е лесно, не всичко може да бъде предвидено, но по-голямата част от грешките на пътя могат“, сподели още рали шампионът\n← Симидчиев: Вирусът ще се развива според поведението ни\nКлиниката по УНГ болести в УМБАЛ „Св. Марина“ разполага с последно поколение операционен микроскоп →\nМинистрите Ананиев и Маринов уточниха кои магазини и при какви условия могат да работят\nВоенни разчистват пътя от Смолян през прохода “Превала”


Фондация „Св. Иван Рилски” направи първото дарение на зъбни протези | infoPleven - новини от Плевен\nНачало / Здравеопазване / Фондация „Св. Иван Рилски” направи първото дарение на зъбни протези\nФондация „Св. Иван Рилски” направи първото дарение на зъбни протези\nАнтоанета Костова 04.07.2012 11:02\nПациенти от село Гривица на мобилния стоматологичен кабинет, разкрит към „ДКЦ Свети Панталеймон” – Плевен, са първите, които получиха зъбни протези, дарени от фондация „Свети Иван Рилски”. Възрастните хора от селото вече няма да се притесняват да се усмихват и ще се радват на пълноценно хранене и по- здравословен начин на живот.\n„Чудесно е да можеш да видиш радостта на хората, които не са се надявали, че „на крака” до тях ще отиде зъболекар и ще ги избави от неудобството на беззъбата устна кухина”, сподели д-р Елиза Георгиева, една от учредителките на фондация „Св. Иван Рилски” и неин управител. „ Бабите и дядовците ми довериха, че отначало са погледнали на идеята с недоверие и са си мислели, че това е поредната рекламна кампания, от която някой има интерес. Но след като видяха с очите си и осезателно почувстваха резултатите, те не пестят благодарността си към стоматолозите д-р Петева и д-р Найденова, работещи в мобилния кабинет”, разказа още д-р Георгиева, която дълго ще помни думите на благодарност, изречени от възрастните хора\nМобилният стоматологичен кабинет на фондация „Св. Иван Рилски” започна работа през месец май, като идеята е да обслужва по график селата в областта. Стоматологичната помощ се осъществява по Здравната каса, а фондация „Св. Иван Рилски” ще осигурява средствата за зъбни протези на нуждаещите се възрастни хора, обясни при откриването на кабинета д-р Елиза Георгиева. Последните три седмици освен в Гривица в мобилния кабинет са преглеждани пациенти и в селата Ясен, Подем и Върбица. И там на нуждаещите се възрастни хора ще бъдат поставени зъбни протези, дарени от Фондацията. Следващите пациенти на д-р Петева и д-р Найденова ще бъдат от село Рибен.\nПредишна Златни медали от Гърция за школа „Колорит”\nСледваща Националният архив на Здравната каса може да бъде разположен в Плевен\n04.07.2012 18:36 в 18:36\nЕдно голямо браво на тези невероятни хора!\n08.07.2012 08:12 в 8:12\nПетева е доказан професионалист,но тази Найденова която ходи в Ясен е била и преди там и е пълна некадърничка.


Най-доброто безплатно лекарство: добрият сън - Наръчник на спокойствието - Edna.bg\nТялото ни е съвършена и саморегулираща се система, която „работи“ с няколко прости съставки – храна, движение и сън.\nСъвременният ни начин на живот обаче много усложни и обърка тази проста и работеща система. Електричеството и интернетът превърнаха нощите в дни, а сънят трудно си проправя път през всички итересни занимания, които владеят ума ни.\nА той, умът, лесно се впечатлява не само от интересните забавения, но и от проблемите, напрежението, несигурността и потокът от новини от всички краища на света.\nНакратко казано – ние изгубихме добрия си сън. Изгубихме също и възможността за движение и здравословното хранене, затова не е никак чудно, че изгубихме и здравето си.\nИ ако за храненето и движението се говори относително редовно, повечето от нас тренират и се хранят балансирано, то сънят все още е силно подценявано занимание. Или пък непостижимо такова, ако страдате от проблеми със заспиването.\nЗа да се върнете към здравословното количество сън, което ще ви гарантира по-добро настроение, по-добро здраве и по-добро качество на живот, вижте какво може да причини проблеми със съня и какви са решенията за това:\nЛягането и ставането по едно и също време е много важно за поддържането на здравословни „сънни“ навици. Всеки човек има свой вътрешен биологичен часовник, който му подсказва кога е време да си легне. Вслушвайте се в сигналите, които тялото ви дава, и се пъхвайте в леглото без значение дали филмът е свършил. Винаги можете да догледате предаването, но невинаги можете да си „доспите“ на другия ден.\nПрекалявате с кафето, алкохола и стимулиращите напитки\nИзкуствените стимуланти като кофеин и алкохол вредят сериозно на съня. Дори алкохолът, за който се смята, че приспива, всъщност има обратното влияние. Алкохолният сън е неспокоен, накъсан и нездрав. Същото се отнася и за случаите, в които сте прекалили с кафето – тялото ви вече е изморено и иска сън, а мозъкът сякаш е в трескаво очакване.\nОткажете се от следобедното или вечерното кафе, както и от алкохола точно преди лягане. Чаша вино по време на вечеря, два часа преди сън, е достатъчна.\nПсихическото състояние на човека е пряко свързано с възможността да заспива бързо и да спи дълбоко и продължително. В ситуацията, в която се намираме днес – пандемия, несигурност и висока обща тревожност, не е никаква изненада, че всички ние имаме проблеми със съня.\nОпитайте се да си създадете нови мисловни навици – да се фокусирате върху положителните неща, да не „циклите“ върху един и същи проблем дълго време в ума си и да медитирате – все полезни и съхраняващи ума и съня навици.\nRescue® капките на д-р Бах - подходящ избор за ситуации, в които изпитвате силни състояния на афект или не можете да обуздаете мислите и емоциите си. С уникалните си свойства капките на д-р Бах могат да благоприятстват нормализирането на емоционалното състояние и да допринесат за трезво приемане на трудностите , с които се сблъсквате през деня, когато „главата ви пуши“, и да се отпуснете и наспите добре през нощта. Могат да се приемат както от бременни, така и от бебета в зависимост от различните им форми - капки, спрей и пастили и не водят до пристрастяване. Продуктите от специалната нощна серия Rescue Night с добавената моноесенция от бял див кестен могат да повлияят върху качеството на съня и да успокоят мислите ви, за едно по- свежо утро.\nСпалнята не е място за сън\nОгледайте спалнята си. Превърнали ли сте я в склад или гардеробна? Шумно ли е? Достатъчно тъмнили са завесите и приятно хладно ли е? Тялото спи добре на тихо, тъмно и хладно. И без никой да го рита или да му хърка. Използвайте тапи за уши или спете в друга стая, ако това ще гарантира спокойния ви сън. Няма по-важно от него в дните и нощите, когато здравето ни е най-големият приоритет.


GoldWing GL1800 2020\nНовият GL1800 Gold Wing е олекотен с до 48kg (в зависимост от версията) спрямо предишния модел. Двигателят и рамата са разработвани заедно, и осигуряват перфектна позиция на ездача въпреки намалените габарити на мотоциклета. Алуминиевата рама обхваща предната вилка, позволявайки двигателя да бъде изнесен напред, и предното колело да може да се движи нагоре/надолу във верикална равнина. Всичко това осигурява перфектен контрол и стабилност. Окачването се регулира по електронен път.\nGoldWing GL 1800 Trikes\nТова е трик версията на Honda Goldwing 1800, една от най-добрите туристически обиколки наоколо. Трайк означава, че никога не трябва да се навеждате в завой или да поставяте крака на тротоара, когато спирате на светлина, но все пак получавате тръпката на открито от карането на мотоциклет. Този конкретен мотоциклет има много мощност и няколко приятни, удобни срещи, за да ви позволи да се насладите на вятъра в лицето си в комфорт и лукс. Това е страхотен мотор за релаксиращо пътуване на дълги разстояния.\nGL1800 беше най-накрая обявен за моделната 2001 година. Официалното разкриване беше направено през предходния август и в епоха, в която хората можеха да скрият малки камери с размер на бутон върху своя човек, чудо е как Honda успя да запази в тайна снимките на новия Goldwing толкова дълго. Honda наистина трябва да бъде натоварена с националната сигурност в Япония! Те успяха да запазят нещата до последната минута. Honda отново успя да преработи напълно Goldwing от основата.\nСлед фалстарт през предходната година, дългоочакваният GL1500 най-накрая достигна до публиката за моделната 1988 година. Това, разбира се, беше основен нов модел и напълно преработен от нулата. GL1500 вече имаше копринено гладък плосък шестцилиндров двигател с 1520 кубика и задна предавка, истинска новина за туристически мотоциклети в онези дни. Това беше първият масово произвеждан шестцилиндров мотоциклет, който има задна предавка и беше по-съобразен с намеренията на 1470-кубиковия прототип M1 на Honda от 1972 г.\nGL1200 пристигна за 1984 моделна година и продължи тенденцията, зададена от неговия предшественик. Състезание от Venture на Yamaha (което много списания за мотоциклети в сравнение със Goldwing) без съмнение ускори развитието на наследника на GL1100 и GL1200 беше отговорът на Honda. Имаше несправедливия стандарт, облечената междущатска и върха на гамата Aspencade, която имаше аудиосистема тип 3. Нова, по-твърда рамка с големи подобрения, по-голяма и по-отзивчива 1182 кубикова версия на двигателя с плоски четири с торбички, по-голям въртящ момент и хидравлични регулатори на клапаните, по-добро окачване и управление бяха основните атракции на новия Goldwing.\nGL1100 беше обявен за 1980 моделна година и този път Honda го направи правилно. Това беше първият по рода си японски мотоциклет, който се спусна от производствената линия, напълно оборудван като подходящ туристически мотоциклет. Пълен обтекател, багажник и панели на модела Interstate (неподправеният модел се наричаше стандарт GL1100), всички в момент, когато инжекционното формоване за пластмасови мотоциклети беше в ранните дни и за кредит на Honda, качеството, монтажа и финала на нещата беше първокласен. Новата рамка беше втвърдена значително, за да се справи с излишното мушкане и не без същественото допълнително тегло на Междудържавната.


Нова авто-гума се приспособява към условията на пътя – GreenTech.bg\nНачалоБизнесНова авто-гума се приспособява към условията на пътя\nНова авто-гума се приспособява към условията на пътя\n14/09/2017 GreenTech.bg Бизнес 0\nПовечето от нас не обръщат внимание на гумите на автомобила си, освен ако нямат проблем – но Continental наскоро представи две технологии, които могат да обръщат внимание на гумите вместо човека. Едната технология сигнализира, когато гумата се повереди. Другата може да променя ширината на контактната зона и налягането на гумите за по-добро сцепление при хлъзгави или неравни пътища.\nContinental представи новите си автомобилни технологии, ContiSense и ContiAdapt, на автомобилното изложение във Франкфурт.\nС помощта на сензори, вградени в гумата, ContiSense измерва температурата и дълбочината на протектора. След това изпраща тези данни на водача чрез Bluetooth – тоест към неговия смартфон или към приемник на автомобила. Ако гвоздей, острие или нещо друго пробие гумата, ContiSense веднага съобщава това на водача, съобщавайки за проблема преди останалите бордови системи.\nContiAdapt поема по-активна роля за функционалността на гумите. Микрокомпресори в колелетата могат сами да регулират налягането в гумите. Системата може да промени големината на контактната зона за оптимизиране на сцеплението според различните условия на пътя. Има четири предварително определени състояния, така че гумата може лесно да се движи мокри, хлъзгави, неравни или нормални терени. Continental казва, че системата също така позволява регулирането до постигане на много ниско налягане в гумите, когато например колата се движи в дълбок сняг.\nНалице е и концептуална гума, включваща и двете технологии. Очаква се скоро двете технологии да бъдат добавени към портфолиото на Continental, което включва и технологии за автоматично запечатване на дупки в гумите и за намаляване на шума при движение.\nМаскираха шофьор като седалка, за да тестват реакциите към безпилотните коли


След срив на международния туризъм в Турция и приходите от вътрешен се свиват - Научи за - econ.bg\nДокато броят на местните посетители е намалял с 28,7% през периода юли-септември на годишна база, турците са похарчили 18,86 милиарда турски лири (2,6 милиарда долара), което е с 19,2% по-малко за същия перио\nНа фона на световния колапс в туризма заради пандемията от коронавирус, вътрешните разходи за туризъм в Турция продължиха да падат през третото тримесечие на 2020 г. на годишна база, съобщи Турският статистически институт (TÜİK), цитиран от Анадолската агенция.\nДокато броят на местните посетители е намалял с 28,7% през периода юли-септември на годишна база, турците са похарчили 18,86 милиарда турски лири (2,6 милиарда долара), което е с 19,2% по-малко за същия период.\n"С най-голямо намаление са разходите за пакетни туристически обиколки с 39,4%, разходите за пътуване, направени преди пътуването, с 33,7% и разходите за облекло и подаръци съответно с 31,4%", казват от института.\nДанните за първото тримесечие също показват, че туристите са направили 21,7 милиона пътувания, намалявайки с 32% на годишна база.\nМестните посетители са извършили над 255 милиона еднодневни пътувания, докато средният брой нощувки е бил 11,7, а средните разходи за пътуване възлизат на около 868 турски лири (120,2 долара).\nОсновната цел на пътуванията е посещението на роднини, което представлява 58,9% дял, следвано от пътувания, отдих и почивка с 35,7% и здравеопазване с 2,4%.\nМеждувременно през третото тримесечие броят на посетителите и общите разходи бяха повече от общите стойности през първите две тримесечия.\nпътувания разходи Турция нощувки туристически обиколки туризъм


Нова изцепка в Южна Америка: Простреляха треньора (видео) - От Засада\nСтарши-треньорът на третодивизионен аржентински футболен клуб е бил прострелян в рамото по време на мач на неговия Феро де Хенерал Пико и Уракан от първенството на провинция Мендоса.\nВ интернет изтече видео от въпросната среща, на което се чува изстрел от трибуните, а футболистите на двата тима хукват да бягат към съблекалните. Това, което не се вижда обаче, е че наставникът на Феро, Маурисио Ромеро, е бил улучен в рамото. Той мигновено е бил откаран в болницата, където е бил прегледан.\n"Ромеро е добре и е извън опасност." - се казва в туит на официалния акаунт на клуба. - "След като напусна стадиона му бе оказана медицинска помощ в близката болница, а след това даде и показания пред полицията."\nСпоред аржентинския вестник Ole, изстрелът е дошъл от фенски фракции на Уракан, които воюват помежду си. Клубът осъди действията и заяви, че подобни сблъсъци съсипват отбора.\n"От години семействата биват прогонвани от трибуните. Нека всички, които вредят на клуба, да стоят далеч от стадиона, за да могат истинските фенове да се завърнат." - призовават във Фейсбук профила си от Уракан.\nДвубоят бе прекратен в края на втората част при резултат 3:1 за Уракан.\n22.86% 28.57% 25.71% 22.86%


17 Януари 2021, 07:59 Новини от Bpost\nНачало»"Половин война" на Джо Абъркромби и цената на победата\nДобавена от: Валерия Стефанова\tна 23 Авг. 2018\nДългоочакваният финал на трилогията "Разбито море" е всичко друго, но не и предвидим. "Половин война" е брилянтен, въздействащ и кървав роман. За цената на властта, за силата на думите, но най-вече за това как изборът, който правим, определя кои сме.\nЕдва ли има фентъзи фен, който да не знае кой е Джо Абъркромби. Всъщност сме убедени, че книгите на британския писател са увеличили почитателите на жанра. Една от много причини за това е фактът, че умее да изненадва. И признава, че именно това цени най-много като читател. Така че, ако и вие обичате изненадите, финалът на "Разбито море" ще ви очарова. Освен това обаче и ще ви ужаси.\nОтец Ярви, който така симпатично напомняше на Хамлет в първата книга от трилогията "Полукрал", вече е всичко друго, но не и уплашено момче. Това съвсем не означава, че не го е страх, нито че е спрял да се съмнява в разумността на собствените си решения. Само че за пореден път му се налага да избере по-малкото зло. И да се убеди, че ако всички са чудовища, то най-страшното е на негова страна. Защото войната ще се стовари върху Гетланд независимо от всичките му усилия да осигури мир.\nНестабилният съюз между някога заклети врагове, който е успял да изовюва, е силно разклатен, когато един от тях – крал Фин – приема предложението за примирие на Върховния крал. Решение, за което ще плати с живота си, защото мирът се оказва просто капан. Спасена като по чудо от горящите руини на кралството си, внучката на крал Фин – принцеса Скара – изобщо не е подготвена бъде кралица. Но ще ù се наложи да се справи, защото именно нейната поява и сладкодумието ù се оказват спойката, от която има нужда съюзът между Железния крал и Трошачът на мечове.\nЕстествено, врагът ги превъзходжа многократно. Освен това бързо става ясно, че между тях има предател. А желанието им да се избият един друг изобщо не е намаляло, откакто са съюзници, даже напротив. Безскрупулният пастор на краля на Ванстерланд, майка Скаер, се опитва по всякакъв начин да спечели младата кралица на своя страна, но отец Ярви не е склонен да ù отстъпи. Войната се води колкото с мечове, толкова и с думи, и думите са първи, както Скара съвсем скоро се убеждава сама.\nДумите са власт. Думите са сила. Точните думи могат да бъдат по-страшни и по-смъртоносни дори от най-острия меч. И по-тежки от него, защото отговорността от онова, което правиш с думите си, се стоварва върху теб със същата сила, с която кошмарите връхлитат убийците. А Рейт знае много за кошмарите. Белокосият красавец, доскоро оръженосец на краля на Ванстерланд, е подарен на принцесата, за да я пази. Или за да я убие. Защото със сигурност не е достъчно умен, за да я шпионира. Но може би няма да се окаже достатъчно жесток, за да я предаде.\nСред кръв и огън, войната не признава закони, оцеляват единствено по-силните. Или по-умните. Но цената винаги е висока. Никой не знае това по-добре от Трън Бату, която макар и като второстепенен персонаж, отново е повече от ключова фигура в сюжета. И отново има повод да търси отмъщение на всяка цена. Защото майка Война носи слава на воините, но взема от тях онова, което им е най-скъпо. А врагове се печелят много по-лесно от приятели.\nАко сте любопитни да разберете как приключва една от най-силните фентъзи трилогии през последните няколко години, най-прекият път към "Половин война" е ТУК.\nПоловин война Джо Абъркромби Разбито море Colibri


Доц. Маргарита Райчева: Агресията е особено неприемлива, когато е насочена към безпомощен човек с деменция | Интервю | Новини от България и Света | OFFNews.bg\n03 февруари 2020 в 12:53 | 2032 |0\nСпециалистите казват, че болните с деменция у нас са около 100 хил. и ще се увеличават. Това прави особено важен въпроса кой и как се грижи за тях. Опитът от последните седмици показва, че да построиш дом за възрастни хора съвсем не е достатъчно. По-важно е какво се случва зад стените му. А както разбрахме след случая в Пловдив, зад тях може да се случват страшни неща. От какво имат нужда дементноболните у нас и каква система от грижи трябва да се изгради, за да изживеят последните си години, без да губят достойнството и живота си? Разговаряме по тези въпроси с доц. Маргарита Райчева – клиничен невропсихолог, ръководител на Центъра за невропсихологични изследвания към УМБАЛ „Александровска”, доцент в Катедрата по неврология към МУ – София.\nДоц. Райчева, колко са болните от деменция у нас?\nОценяват се на около 100 хиляди според епидемиологично изследване на наши колеги в България. Като се добавят и хората, които се грижат за тях, поне два пъти повече са засегнатите от това страдание. От тези 100 хиляди около 50% и повече са с Болест на Алцхаймер. Хората могат да достигнат до състоянието "деменция" (пациентът загубва своята самостоятелност в ежедневието) поради различни заболявания.\nКолко от тях са настанени в специализирани домове или центрове?\nТрябва да уточня, че може да има центрове или места за постоянно и временно настаняване (за целодневна или почасова грижа). Според данни на Агенцията за социално подпомагане от 2019 г. домовете за постоянно настаняване на хора с деменция у нас са 14, с около 800-900 места. Има и 22 центъра за настаняване от семеен тип за хора с деменция.\nПрактиката е по-често в домовете да се настаняват хора в по-напреднала фаза на деменция.\nИма нормално стареене, хората се променят с възрастта, стават по-бавни, но нямат проблеми с паметта. Другите, които започват да имат някакви смущения и са все още общо взето самостоятелни, се водят с паметови нарушения. Когато стигнат до фаза, в която имат нужда от помощ, не могат да се справят сами поради нарушенията в паметта, ориентацията и т. н., вече можем да използваме думата "деменция".\nДементното състояние има поне три фази: лека, умерена и тежка степен. Фрапиращите случаи, които станаха популярни напоследък, са в тези домове, в които се оставят много тежко болните, в напреднал стадий на деменция. Някои от тях са подвижни, но в повечето случаи в тези домове са настанени хора не само в по-тежка степен на деменцията, но и в общо по-увредено състояние, някои от тях са и неподвижни. Често там пребивават и хора с психични заболявания. Хората с деменция имат увреждане и загиване (атрофия) на мозъка, което постепенно ги прави все по-безпомощни.\nМестата за настаняване и персоналът в домовете за дементно болните са недостатъчни. Персоналът не е обучен да полага грижи за хора с деменция. Не става дума толкова за условията, колкото за това, че хората, които се грижат за възрастните и дементните, не са подготвени за работа с такива болни. Затова в предложението за Национална стратегия за хората с деменция, която нашата работна група разработи с помощта на държавни институции – експерти-дементолози, представители на МЗ, МТСП, лични лекари, медицински сестри, неправителствени организации - сме очертали стратегическите насоки за държавната политика за деменциите. Документът е изработен въз основа на данни за актуалното състояние в България по отношение на диагностиката и възможностите за грижи за хората с деменция. Предложението за стратегически насоки е съобразено с всички съвременни европейски и световни стандарти за диагностика, лечение и грижи.\nКаква квалификация трябва да имат хората, които се грижат за дементно болните, за да им бъдат полезни?\nДори да са с основно образование, трябва да минат обучение, да се запознаят с това какви прояви на болестта могат да очакват, какви са потребностите на хората, затрудненията им, да знаят, че те не проявяват капризи, не са луди, а са с мозъчно заболяване, което ги прави объркани. Да имат елементарно познание за болестта, за изгубените и запазените късчета от личността на болния човек. Необходимо е да преминат курсове и подготовка, да има периодично обновяване на информацията за заболяването, как се държат пациентите, че чувстват и разбират отношението на другите към тях, че могат да се справят в определени ситуации.\nНеслучайно казах, че деменцията има различни етапи и във всеки от тях хората са с различни възможности и потребности. Не говорим за най-общите потребности - да са нахранени, изкъпани, да им е топло и т. н. Човекът, като социално същество, има нужда от общуване - да му се обърне внимание, да контактува, да има възможност да каже какво иска. Някои не биха могли да го направят, поради заболяването си, но могат да го изразят, ако ги боли, ако искат да споделят нещо, ако имат нужда от внимание. Има много неща, освен общочовешките, които могат да се направят за хората с деменция.\nТова не са онкоболни, не са психично болни, не са умствено изостанали, не са пациенти, които създават неприятности нарочно. Много често проявите на възбуда или раздразнителност са поради факта, че не могат да изразят потребностите си, да кажат какво им е и от какво имат нужда.\nНеобходимо е в тези центрове и домове да има достатъчно медицински персонал – няколко медицински сестри, в зависимост от броя на болните. Знаем, че сестринският персонал е недостатъчен и в болниците, но възрастните хора ще стават все повече. Това е тенденция не само в България, но и по света.\nЗа съжаление, страната ни е водеща в това отношение. Така че това трябва наистина да е държавна политика, която освен да осигури средства за строителство на такива центрове или домове, да подготви и човешкия фактор. Може да се помисли за доброволци, за използване на студенти, стажанти, но трябва да има обучение. Съществуващите домове трябва да минат през сертифициране, да подлежат на проверка.\nНовите домове и центрове, които се откриват, трябва да отговарят не само на архитектурните стандарти и изискванията за достъп (за инвалидни колички), но и на стандартите за персонал, не само като брой, но и като качество. Има такива програми, могат да се заложат отделни елементи в обучението на студентите, в последващото следдипломно обучение, в университетите има факултети за здравни грижи, където могат да се допълнят програмите за обучение. Може да се направи много и то с не много средства.\nНапоследък усилено се пишат стратегии, но няма реално движение по тях. Как може една стратегия да стане работеща?\nВ повечето европейски страни има национални стратегии или планове за деменциите. Това означава, че държавните институции признават този проблем като приоритет за страната и полагат съвместни усилия, не толкова като работни групи или комисии, а с организирани програми, финансиране, обучения и периодичен контрол. За дементно болните се изисква ангажимент от минимум две министерства – здравното и социалното, но това е минимум. Не е достатъчно само да се разработи стратегия, институциите трябва да сътрудничат. Сега социалното министерство е притиснато със Закона за социални услуги и това е моментът да се включат и осъвременят грижите за дементно болните.\nНа човек с вече поставена диагноза, освен да се назначат лекарствата, трябва му се обясни как ще се грижат за него, кои служби, какви периодични прегледи му предстоят, как ще бъде посещаван от медицинска сестра или социален работник. Трябва да се регламентира от какво има нужда – два часа обслужване дневно например, рехабилитация, лекар веднъж месечно, помощно средство, логопед, психолог – това са все още доста пожелателни неща, но са абсолютно необходими.\nИ към хората в домовете ли е адресиран този подход?\nДа. По принцип в тези домове има назначени поне един или двама души (или поне в разписанието би трябвало да фигурира такъв щат) – медицинска сестра, санитар, социален работник, които са на отчет към общините. Възниква проблем кой ще дава парите. В Закона за социалните услуги акцентът е насочен към общините. Трябва да се реши законово как ще се заплащат тези услуги, как да се определят потребностите на хората с увреждания, включително и на хората с деменция. Затова казвам, че освен социалното министерство, което ще задава стандарти, е важна връзката на ниво община между здравните и социалните власти – личен лекар, медицинска сестра, социални служби. Трябва да има яснота как ще си взаимодействат.\nМинистерството на регионалното развитие и благоустройството е следващото, което има отношение. Те имат програма и отпуснати европейски средства за изграждането на дневни центрове за възрастни хора с деменции. Те са нещо различно от домовете. Центровете са за хора с лека до умерена степен на деменция, които пребивават там за няколко часа през деня. Те дават възможност на семействата да оставят близкия си за 3-4 часа за грижи и подходящи занимания, докато работят.\nЗаложено е да изградят 40 такива центъра в България, но няма стандарт за работа на персонала. Затова се стига до негативния опит с центъра в Пловдив. Трябва да има обучени хора, които знаят особеностите и потребностите на дементно болните. Така персоналът изпъква като най-важния елемент. Много е важна и организацията на грижите - например транспортът, за да се водят хората по прегледи, до дневен център; да има патронажна грижа - да дойде човек, да постои с тях; да им се носи храна. Нека да има още малко разширяване на грижата – медицинска сестра, социален работник или социален асистент, който може да поеме грижата за този човек или дори за малка група от хора с такива проблеми.\nКъде има ресурс да се открият такива хора, дори някой да поговори, да разходи един такъв човек?\nСемейството може да бъде включено, безработни или по-свободни хора от семейството. Ако общината има програми за подобни услуги, с малко обучение членове на семействата могат да станат асистенти.\nКакто и при хората с увреждания, и при пациентите с деменция е необходима индивидуална оценка – какво могат, от какви грижи се нуждаят. Такава комплексна оценка трябва да дадат няколко експерти, не само социалният работник, а в изготвянето ѝ да участват лекар, психолог. Трябва конкретно да се определи какво може даден човек с деменция на този етап, за следващата една година, има ли нужда от помощ за обаждане по телефона, за вземане на лекарства, за плащане на сметки, да си напазарува, да отиде на лекар. След една или две години трябва да има възможност за преоценка. Всичко това изисква и финансово обезпечаване, за да стане действащ план.\nКакъв е опитът в чужбина?\nИма страни, които са близо до нас като манталитет и можем да черпим от техния опит. Чехия е първата със стратегия за хората с деменции в Европа. Ползвали сме опита на Словения, там също има големи проблеми, но и има желание, визия, организация, не е само въпрос на пари. Нужно е да обединим усилията си и да дадем експертиза на работещите по темата институции.\nМоже да се инвестира в програми за обучение - Министерство на образованието да заложи обучение на студенти, специализиращи, специалисти, медицински сестри, общопрактикуващи лекари. Може да се предлагат обучителни модули на магистърско равнище и като следдипломно обучение, да бъде зададен стандарт за подготовка на персонал. Да подготвим в университетите социални работници, защото сега се обучават за работа с хора с увреждания, но трябва да се разшири обхватът към този много нарастващ контингент, да има хора, които могат да посрещнат тези нужди. Работили сме по такива проекти за подготовка на медицински персонал и социални работници.\nДруг аспект е подготовката и разпространението на информация за хората с деменция сред обществото. Би било добре, ако се даде малко повече информация на хората, които се сблъскват с дементно болни - служители в пощите, полицията, пенсионните служби, банките, аптеките, магазините. Нужно е само общо запознаване - че има такива хора, че не са опасни, че са хора в риск да се загубят, да си изгубят парите или документите, че реагират по-бавно. Няколкочасово периодично обучение би помогнало на служителите - да знаят към кого да се обърнат, ако имат контакт с такъв човек, на кой телефон да се обадят, ако видят дезориентирани хора или да потърсят съдействие на личен лекар...\nМного може да се направи, за да разбере обществеността, че не става дума за опасни психично болни, а за хора, чието заболяване непрекъснато прогресира. За съжаление в 90% от случаите те стават от година на година по-зле, губят от способностите си и накрая стигат дотам да бъдат хранени, подсушавани и т.н.\nВ случая с дома Пловдив впечатлява бруталното поведение на персонала към възрастните хора. Как се отразява агресията на състоянието им?\nАгресията вреди на всеки от нас. Това е недопустимо отношение към когото и да било. Лошото е, че хората са безпомощни и това е вече абсолютно неприемливо и подлежи не само на морална оценка, а и на някаква административна мярка. Това са възрастни хора, които не могат да обяснят от какво имат нужда, забравят, объркват се, може да станат по-неспокойни, по-буйни, да изразят недоволство, което да бъде грешно разпознато от персонала.\nПак казвам, че трябва да има насочване на вниманието към това какво би означавало неспокойното поведение на един дементно болен. Той може да е гладен, жаден, да му е студено, да му се пишка, да има нужда от общуване, от усмивка, внимание или докосване. Представете си в каква ситуация е - никой не го разбира, дърпат го – да отиде до тоалетната, до банята да го изкъпят... Това трябва да става по-бавно, по-внимателно, да бъде придуман да свърши нещо. Много често тези хора се вкопчват във вещите, в дрехите си и не искат да бъдат преобличани например.\nТакова е заболяването, симптомите му са изключително много. Персоналът, който се грижи за тях, трябва да е запознат с различните прояви. Да знае, че това не е инат, не е упорство, че възрастните хора не се държат така, защото са лоши. Това е абсолютно неумишлено поведение и причините могат да бъдат различни. С малък жест дементно болният може да стане сговорчив, спокоен и обгрижването му да е по-лесно.\nМиналата година прожектирахме един филм, заснет в дом за хора с деменция в САЩ. Там социалните работници са използвали музика, за да помогнат на тежко болни, които не познават близките си. Когато им пускат музика от миналото им, пациентите се оживяват, стават, усмихват се, връщат се към това, което са обичали и им е било приятно преди.\nПонякога е нужно малко – позната мелодия, снимки от стар албум. Това изисква много търпение, има нужда от познание и информация какво се случва в техните умове, на какво се дължи, какво е съхранено. Емоцията винаги присъства, хората разбират когато се отнасят добре към тях. Един натиск ще ги озлоби, ще предизвика агресия или ще ги умори от мъка. За съжаление, някои от хората, които се грижат за тях, са някак по-примитивни, възможно е и вкъщи да се държат така.\nКак си обяснявате факта, че преместването на един дементно болен в такъв дом много често води до неговата смърт – ако изключим отношението на персонала?\nПричините могат да бъдат различни. В нашето общество нагласата е патриархална, счита се за неприемливо възрастните и болните да бъдат настанени в дом.\nИначе е срамота.\nДа, иначе е срамота. По това трябва да се работи и ние говорим много с нашите семейства и ги стимулираме да не се чувстват виновни, защото е по-добре да работят, да изкарват пари, да се грижат за децата си, за себе си, да са в добро здраве, за да се грижат и за възрастните си болни родители. Опитваме се да преодолеем предразсъдъците и невинаги да следваме този патриархален модел. От друга страна, наистина съвременното виждане е, че най-препоръчваният и щадящ начин на грижи за хората с деменция е животът в семейна или близка до семейната среда.\nТова обаче изисква семейството да има сериозна социална подкрепа от съответните служби. В противен случай ресурсите на семейството се изчерпват и в много случаи няма друг изход, освен човекът с деменция да живее в дом. Най-често до преместване в специализирано заведение се стига в една умерена или тежка фаза на заболяването, когато всички са изтощени и не могат да се справят физически и емоционално и са пред колапс. Това е трудно решение и е предизвикателство както за пациента, така и за близките. Възрастните хора се чувстват по-депресивни, захвърлени, изоставени, често семейството изпитва чувство за вина и в този момент трябва да има подкрепа отвсякъде - от специалистите, от персонала на дома, от приятелите. Добре е да се създаде добър контакт и оптимален план за посещения и срещи на пациента с близките му, да се осигури по-обгрижваща среда.\nНо има случаи, в които пациентите с деменция не са били обект на добри грижи и в един момент се оказват в някакъв дом в тежко, занемарено физическо състояние. Има, за съжаление, такива семейства, които не обръщат внимание на старите си родители, не се грижат достатъчно добре за тях. Не са били водени на прегледи, не са били изследвани, може да са недохранени, с нисък хемоглобин, с инфекции, с пневмония. Такъв човек може лесно да загине, дори и грижите в дома да не са лоши. Често в тези места няма лекар. Съвсем друг въпрос е дали пациентът има пари, за да си плати грижите, пребиваването в дома и лечението. Това е беден народ с 200-300 лв. пенсия. За какво по-наред да стигнат, да си плати дома или лекарствата?\nПрави впечатление, че дори в домове, в които няма кой знае какви условия, таксата е висока.\nВ частните домове, които са повечето, най-ниската таксата е около 600 лв. И хората отиват в социални домове, ако има свободни места.\nСпоред мен е необходима наистина генерална визия на държавата, както беше с децата без родителска грижа, с децата с увреждания, за които се постигнаха доста неща. Там обаче бяха много активни пациентските организации и семействата. По същия начин трябва да се мисли за остаряващите болни хора, не можем да ги изоставим.\nМного голяма част от тези хора са сами, защото децата им са в чужбина.\nТова стана огромен проблем. Често имаме такива случаи в болницата, но нямаме разработен механизъм за разрешаването му. Водили сме хората по домовете им, търсили сме личните лекари, за да може нещо да се случи. Имаме 10-ина такива случаи. Голяма трагедия е това. Въпросът е отново към обществото - кой ще поеме да се грижи за тези самотни възрастни и болни хора?\nСоциалният работник и личният лекар трябва да имат връзка помежду си, действията на тези две служби да се координират на общинско ниво. Ако лекарят забележи нещо обезпокоително - например пациентът не идва на преглед, губи документите си или има други сигнали за развиване на деменция, трябва да има координация между здравната и социалната служба, да се потърсят близки, да се поиска отговорна грижа от някого.\nПравата на тези хора трябва да бъдат защитени. Трябва да бъде легитимирано в законодателството кой ще поеме после грижата за тях.\nОт казаното дотук разбирам, че поне 4 министерства би трябвало да са ангажирани с проблема. Но може би ще е полезна и информационна кампания – как да реагираме, ако видим възрастен, който видимо не е на себе си, къде да се обадим... такива неща.\nАбсолютно. Това се опитваме да правим, но може би недостатъчно ефективно. Има няколко организации, които се ангажират с подобна дейност. Нашият екип е част от Дружеството по деменция и осигуряваме обучение и подготовка за специалисти и за по-широката общественост – това е наша инициатива. Ще продължим да го правим, защото е време за координирани мерки и грижи.


BMW 318d E90 (2010) - технически характеристики, технически данни - максимална мощност, максимален въртящ момент, разход на гориво - градско/извънградско/комбиниран, максимална скорост, ускорение, тегло, габарити, двигател, окачване, джанти, гуми, спирачки, трансмисия/скоростна кутия и др.\nBMW 318d E90 (2010)\nНачало BMW 3er 318d\nBMW 318d е автомобил с каросерия тип седан, 4 врати, RWD (задни задвижващи колела / задно предаване) и 5 места. Производството на модела започва през 2010 г. Автомобилът е с широчина 1818.00 мм, височина 1422.00 мм и дължина 4531.00 мм. Дължината на предната следа е 1505.00 мм, на задната следа е 1536.00 мм, а колесната база е 2759.00 мм. Пътният просвет е 144.00 мм. Собственото тегло на превозното средство е 1491 кг. Двигателят на BMW 318d е тип DOHC (два разпределителни вала над клапаните), с принудително пълнене (турбо). Има работен обем 1995 cc и разполага с 4 цилиндъра, с по 4 клапана на цилиндър. Поставен е отпред на автомобила и е ориентиран надлъжно спрямо дължината му. Разположението на цилиндрите в двигателя е редово. Диаметърът на цилиндрите е 84.00 мм, а дължината на хода на буталото е 90.00 мм. Степента на сгъстяване е 16.50:1. Максималният въртящ момент и максималната мощност, които двигателят може да развие са съответно 299 Нм при 1750 об/мин и 100 кВт / 136 к.с. при 4000 об/мин. Горивната система на автомобила е комън рейл. Двигателят е с мазителна система тип мокър картер. Автомобилът ускорява за 9.30 с от 0 до 100 км/ч. Времето, за което автомобилът може да измине разстоянието от един километър e 30.50 с. Този модел има следните аеродинамични показатели: челната площ е 2.1700 м2, драг коефициентът е 0.27, а драг повърхността е 0.5859 м2. BMW 318d има ръчна, 6-степенна скоростна кутия. Максималното предавателно отношение е 0.65:1. Диференциалното/крайното предавателно отношение е 3.07:1. Смесеният разход на гориво е 4.54 л/100 км, в градски условия - 5.44 л/100 км, а извън града - 3.99 л/100 км. Резервоарът е с капацитет 61.00 л. Отделяното количество CO2 при работа на автомобила е 119 г/км. Кормилният механизъм е тип зъбна рейка-зъбно колело (пиньон) с усилване. 7J x 16 е размерът на предните джанти. 7J x 16 е размерът на задните джанти. Видът/размерът на предните гуми е 205/55 R 16 91H. Видът/размерът на задните гуми е 205/55 R 16 91H. Предната спирачна система включва вентилирани дискове. Задната спирачна система е оборудвана с вентилирани дискове, серво усилвател, антиблокираща система (ABS). Задните спирачни дискове са с диаметър 300.00 мм, а предните с 312.00 мм.\nМодел на автомобила. 318d


Властта :: Борисов: Всеки ден чакам да бъде разпуснат този парламент (ОБНОВЕНА+ВИДЕО) :: Monitor.bg\n10:20 04 Май 2021\nПремиерът: Приключихме с третата вълна и без локдаун\nЗаръча на ден да се ваксинират по 30 000 души\nПредупреди за мигрантски натиск, за три дни сме спрели 323 опита за нелегално влизане\nРазкритикува правилата на Радев за ЦИК, шефът на комисията щял да бъде от ИТН\nВсеки ден чакам да бъде разпуснат този парламент. Това коментира премиерът в оставка Бойко Борисов, който заедно със здравния министър Костадин Ангелов посрещнаха поредната пратка от ваксините на "Пфайзер", която пристигна у нас - 274 000 дози.\nИначе в началото той благодари на колегите си за добре свършената работа, в това число и на ЕК за солидарността. Напомни, че заради ваксината на "Астра Зенека" е имало проблем с доставките в целия ЕС, в това число и в България.\nПоясни, че ако на ден се ваксинират по 20 000 души, то на месец това прави по общо 600 000.Това обаче му се видя малко и затова заръча на Ангелов да ваксинират по 30 000 на ден и на максимум да се мобилизира и действа системата. Причината - следващият понеделник идват още ваксини.\n"С това приключва целия този ваксинационен план, защото няма проблеми с дозите, даже през празниците малко ваксинирахме, защото хората ги нямаше по големите градове", каза той.\nПремиерът поясни, че техните критици относно пандемията могат да видят с какви мерки съседните държави са на нашето ниво - пълен локдаун, забраняване на излизане от градовете, пускане на СМС. Цитира данни на института "Робърт Кох", който ни изкарал от зоната с висок риск, където били Франция, Унгария, Словения, Балтийските държави. Сега сме били на нивото с Австрия, Гърция, Малта. "Можем с чест да кажем, че сме приключили и третата вълна и имаме намаляване на заболелите", каза той, давайки да се разбере, че сме излезли от третата вълна и без да прилагаме локдаун или други строги мерки, както в редица други държави.\n"Не ви ли интересува пандемията. Не мога да схвана тази къса памет", каза Борисов. Поясни, че усилията ни не са били малки. "Какво щеше да стане, ако тази вълна беше отишла на 6-7-8-10 000 заболели, както в съседна Турция и днес да бяхте вързани вкъщи до 21 май", попита Борисов. И добави, че сега се сравняваме с Белгия и Австрия.\nЗа последните 3 дни пък сме имали 323 предотвратени опити за нелегално влизане на мигранти в България. Напомни, че към днешна дата имаме нулева миграция, което е в резултат на действията на нашите "славните граничари", като отбеляза, че натискът от Гърция и Турция бил страховит. В тази връзка предупреди опонентите си да внимават в изказванията си, защото съседните държави слушат какво се говори у нас, особено когато ги помолиш за помощ. От Гранична полиция пък докладваха, че се справят, като имало увеличение на мигрантския натиск по двете граници. За първите три месеца имало 4-5 пъти увеличение по двете граници. Похвалиха се, че имат нови камери, а Борисов на шега вметна, че могат да се използват за вота за видеонаблюдението.\nБорисов коментира и политическите теми, както и промените в ИК, като поясни, че проблемът с вота в чужбина не е решен, тъй като няма методология колко депутата ще влязат от там. Искал да чуе и интервюта с г-жа Антоанета Стефанова как биха действали от ИТН, но очевидно нямало интерес. Коментира изказване на доц. Наталия Киселова пред БТВ, че била въведена хибридна система. Борисов поясни, че в закона няма такова тълкование, а в секциите над 300 избиратели ще се гласува 100 % машинно. Изтъкна, че са купили над 9600 машини. Напомни, че бюлетини се печатат в печатницата на БНБ, но протоколите и други документи са в печатницата на "мастит депутат" от БСП. "Пак за някой осигуряват огромни държавни пари", каза той. Повтори, че при възможност ще има видеонаблюдение при боренето и съставянето на протоколите. "Как ние да се подготвяме за това състезание, като съдията ще каже възможността", каза той и попита кога ще бъдат купени камерите.\nИ добави: "В желанието си да мъстят, не знам защо, но се сговарят". "За всичко друго се сговориха, но не и за кабинет, за да има служебно правителство", поясни той.\nСлед това подхвана темата с ЦИК, като коментира и правилата за избор на членове на комисията, одобрени преди ден от президента Румен Радев. В тях е записано, че още на 5 май партиите трябва да се договорят кой ще бъде в ръководството на ЦИК - т.е трябва да се избере шеф, секретар и заместници. Ако не се постигне договорка, ще има жребий.\n"Ако не се договорят, а това ще стане, ще взимат сферата от Канал 1, където джуркат и ще джуркат. И който му се падне, той ще е председател. До там я докараха. Страхотно изборно законодателство. Ще джуркаме, за да определяме кой ще е шеф на ЦИК", възмутено обясни Борисов.\nПоясни, че е естествено председател на ЦИК да е от първата политическа сила. Напомни, че навремето Георги Първанов и Сергей Станишев са искали да съборят ГЕРБ и затова вкарали мажоритарния вот. В резултат обаче ГЕРБ от 30 взели 27 мажоритарни депутата. "Българският народ е мъдър, той ги наблюдава. Ние се отнасяме отговорно до последната минута. Готвим се за всякакви правила", каза той и добави: "Аз като спортист знам, че съдията колкото и да ти пречи, ако играеш добре, ще победиш". По думите му шеф на ЦИК ще стане някой от партията на ИТН, а зам.-председател - някой от другите. Отказа да каже кои лица ще предложат от ГЕРБ за ЦИК. Отново напомни, че опонентите му не коментират важни международни теми, сред които тази за Навални и Русия.\n"Всеки ден чакам да бъде разпуснат този парламент и да ни освободят", каза Борисов. По думите му това е най-краткият парламент и предположи, че нарочно още ще се бави разпускането на НС, за да приемат някои закони, с които да задължат бюджета. Разкритикува обаче опонентите си, че не казват от къде ще вземат парите. Напомни, че при предишното служебно правителство над 100 млн. лева не са влезли в държавната хазна от контрабандата на цигари.\nПоясни, че винаги е бил за стабилна държава. "Държава, в която непрекъснато се правят протести, няма шанс да се развива напред", каза той. По думите му протестите имат смисъл, когато има за какво. Помоли, ако има симпатизанти на ГЕРБ, които мислят да отиват да протестират на 5 май, да не го правят. "Аз съм за диалог, за разбирателство. Демокрацията е това", каза Борисов.\n"Как за една седмица всичко това го направиха", отговори Борисов пък на въпроса за закриването на спецпрокуратурата и спецсъда. Поясни, че опонентите му още утре могат да се сговорят и да направят правителство за 15 дни. То на свой ред може да вкара актуализация на бюджета, да закрият спецсъдилищата и други важните неща. След 15 дни да подадат оставка и пак ще се отиде на предсрочни избори. "Пак ще се завърти рулетката, ще дадат на мен, аз ще го върна. С три дни ще забавим изборите и ще свършат всичко. Какво е това нахалство, да си приемат закони, а да не правят правителство? Безотговорност", каза Борисов. Пожела на опонентите си успех.


Тайни от кухнята на „Сикрет сървис“, които ще ви изумят (СНИМКИ) - Любопитно - DarikNews.bg\nТайни от кухнята на „Сикрет сървис“, които ще ви изумят (СНИМКИ)\n3 ноември 2017 08:05\nОхранителите от „Сикрет сървис“, които се грижат за безопасността на американските президенти, обикновено са обвити в много тайни. Кои са те – сурови хора в черни костюми или служители с многобройни компетенции? Вижте тайни от кухнята на охранителите, които ни изненадаха.\nКакъв ще е тайният код на Secret Service за секс на президентската двойка?\nГоворят с кодови имена за президента\n„Сикрет сървис“ използва кодови имена за президента и семейството му. Така например Обама е наричан Ренегат, а съпругата му – Ренесанс, а двете му дъщери – Светлина и Розова пъпка.\nНа пода в Овалния кабинет има сензори за движение\nИма правило, че президентът никога не трябва да остава сам. И ако той иска да затвори вратите на Овалния кабинет и да остави охранителите зад тях, те следят движенията в помещението чрез сензори, за да са сигурни, че ще бъдат избегнати неприятни инциденти.\nСестрите Буш към сестрите Обама: Никога не забравяйте хората в Белия дом\nВинаги разполагат с... кръв\nСлужителите на „Сикрет сървис“ винаги са в готовност да се възползват от медицинските си умения и дори да направят спешно кръвопреливане на президента. Сред тях има човек с кръвната група на държавния глава, който винаги е в готовност да му дари кръв. За да не се стига до там, има на разположение кръвна банка.\nВижте още тайни от кухнята на "Сикрет сървис", които ще ви изумят\nКолко струва охраната на семейството на Тръмп?\nпрезиденти Сикрет сървис охранители


Предложения за тези, които не могат да се откажат от десерта в диетата\n„Едно от най-големите предизвикателства на диетите за много хора е забраната или ограничаването на консумацията на сладкиши. Много хора се отказват от диетата си поради сладкия глад, който ги потиска през деня.\nМного хора могат да напуснат диетата си поради сладките кризи, които ги потискат през деня. Освен това има хора, които не подхождат към процеса на отслабване, като казват „Не мога да диета, обичам сладкото“. Това обаче не е пречка за диетата; Напротив, можете да отслабнете, като ядете сладкиши. Dyt от катедрата по хранене и диета. Румейса Калиенци даде информация за консумацията на десерт в диетата.\nАко не можете да се спрете от избягване\nДесертът е имал важно място както в световната, така и в турската кухня. Десертите, които често се включват в ежедневното хранене, осигуряват енергия и повишават лоялността на хората към диетата. Десертните бягства, направени в редки случаи, гарантират спазването на диетата на човека. Особено ако количеството тегло, което човек трябва да загуби, е голямо, малките сладки бягства носят приемственост в диетата. Важни са обаче количеството и честотата на консумация. Консумираният десерт не трябва да се пържи като сироп, тесто или хапка. Въпреки това, млечните десерти са източник на мотивация за хората в диети.\nСладкото може да намали стреса\nТези, които са на диета, имат затруднения най-вече в сладките кризи, които идват през деня. Не е необходимо обаче да се изключва напълно десерта от живота, докато се спазва диета. Необходимо е само да се знае кога, кой десерт и колко да се консумира. Ако десертът се яде контролирано, това може да превърне негативното настроение, което се появява по време на диета в положително и да намали стреса. Диетолог ще помогне по този въпрос.\nМлечните десерти спасяват живота на диета\nМлечните десерти са много хранителни поради употребата на мляко по време на готвене и калорийните им стойности са по-ниски от десертите с тесто и шербет. С тези аспекти е по-препоръчително да включите млечно сладко в ежедневната диета на децата, особено. Благодарение на млечните десерти хранителните вещества, съдържащи се в млякото, се поемат в тялото. Също така е възможно да се получат качествени протеини, витамини D, A и B и минерали като фосфор с млечни десерти.\nТрябва да се консумира по балансиран начин\nДруг положителен аспект от консумацията на млечен десерт е, че той има ниска енергия и по този начин не създава колебания в кръвната захар. Това е добра подкрепа в процеса на отслабване, тъй като скоростта на смесване на протеина в кръвта е по-бавна. Млечните десерти са добра алтернатива, ако трябва да се консумира десерт, но прекомерната консумация предотвратява загубата на тегло; Те също могат да причинят наддаване на тегло. Поради тази причина е необходимо да се консумира в балансирано и определено количество.\nГответе без захар, намалете калориите\nГотвенето на млечни десерти без добавяне на захар ще помогне за намаляване на калориите. Млечните десерти, които се приготвят без захар и добавени плодове, едновременно ще предотвратят сладкия глад и ще бъдат здравословни. Особено ако са избрани плодове с преобладаващ захарен вкус като ананас, необходимостта от десерт може да бъде задоволена колкото се може повече. За тези, които не предпочитат плодове, могат да бъдат предпочитани нискокалорични подсладители или медена меласа.\nОбърнете внимание на мазнината на млякото\nХората, които искат да приготвят млечен десерт по време на диета, не трябва да пренебрегват някои правила. Например съдържанието на мазнини в млякото е важно. Правилото няма да бъде нарушено, когато се предпочита обезмаслено мляко. Друга храна, която трябва да се има предвид при приготвянето на млечни десерти, е оризът. Оризът, използван за приготвяне на оризов пудинг, може да причини нарушаване на диетата. Ако обаче вместо бял се използва кафяв ориз, се постига здравословен баланс.\nНе консумирайте на пълен стомах\nВ диетичния период е толкова важно какъв десерт да се яде и кога да се яде. Ако стомахът ви е гладен, стомахът ви е пълен, ще бъде много по-здравословно да консумирате десерт, като изчислите момента, в който се събудите или периодите преди сън. Най-доброто време за ядене на десерт е няколко часа преди или след хранене. За това може да се предпочете някоя от закуските. Трябва да се внимава да не се яде на пълен стомах и да не се консумира млечен десерт преди сън.\nБалансиране с купа оризов пудинг\nОризовият пудинг е десерт, който може да се консумира при диети или при балансиране. Оризовият пудинг, който може да се приготви с мляко, захар, основни съставки на кафяв ориз, е лек и питателен. За купа оризов пудинг ще бъде достатъчно да вземете фигура хляб, чаша мляко и парче плод от ежедневната диета.